b'\n_START_ARTICLE_\nBilly Talent\n_START_SECTION_\nPezz\n_START_PARAGRAPH_\nBilly Talent (opprinnelig Pezz) ble dannet i Streetsville, som er en del av Mississauga, en av Torontos forsteder. I 1993 m\xc3\xb8tte Ben Kowalewicz, Jon Gallant og Aaron Solowoniuk Ian D\'Sa \xc2\xabbackstage\xc2\xbb p\xc3\xa5  et talentshow p\xc3\xa5 en videreg\xc3\xa5ende skole. Ian var med i et annet band, men de fire ble raskt venner og dannet senere Pezz. I Pezz begynte de \xc3\xa5 skrive sanger og fremf\xc3\xb8re dem i mindre lokaler. F\xc3\xb8rst lokalt, deretter rundt om i Toronto. Pezz kom med sitt f\xc3\xb8rste album Watoosh! i 1998.\n_START_SECTION_\nBilly Talent\n_START_PARAGRAPH_\nI 1999 fikk Pezz rettslige problemer p\xc3\xa5 grunn av navnet. Et punkband fra Memphis, Tennessee brukte det samme navnet og hadde utgitt sin f\xc3\xb8rste plate i 1990. Det hele endte med at kanadiske Pezz endret navnet sitt til Billy Talent._NEWLINE_Som Billy Talent utviklet musikken deres seg i en mer aggressiv p\xc3\xb8nkeretning med n\xc3\xa5 tre vokalister, Ian D\'Sa og Jon Gallant som bakgrunnsvokalister. Deres 4 sangers EP, Try Honesty, ble utgitt i september 2001. Dette var f\xc3\xb8rste m\xc3\xb8te med Billy Talents nye stil og enest\xc3\xa5ende tone._NEWLINE_I 2002 fikk produsent Gavin Brown tak i en demo-tape fra bandet og lot den sirkulere rundt blant forskjellige plateselskaper, noe som fikk mye interesse. Til slutt tegnet bandet seg med Atlantic Records og Warner Music Canada. H\xc3\xb8sten 2003 utga Billy Talent sitt f\xc3\xb8rste album. Navnet p\xc3\xa5 albumet ble valgt ut p\xc3\xa5 samme m\xc3\xa5te som mange andre rockeband har gjort det gjennom tidene, de kalte opp platen etter seg selv. Albumet ble en salgssuksess. Billy Talent opptredde p\xc3\xa5 utsolgte arrangementer i Canada og USA. De gjorde det ogs\xc3\xa5 ganske bra p\xc3\xa5 scenen i Europa. Per juni 2006 har albumet Billy Talent solgt for 3x platinum i Canada.\n_START_SECTION_\nBilly Talent II\n_START_PARAGRAPH_\nH\xc3\xb8sten 2005 begynte det \xc3\xa5 sirkulere en demo-versjon av sangen Red Flag p\xc3\xa5 internett. Sangen var ogs\xc3\xa5 med p\xc3\xa5 en rekke spill; Burnout Revenge, Burnout Legends, SSX On Tour og EA Sports\' NHL 2006. Det ble lenge spekulert i om denne sangen var deres f\xc3\xb8rste sang fra deres nye album. Det l\xc3\xa5 noe i spekulasjonene, p\xc3\xa5 Billy Talents nyeste cd ligger en ny (og forbedret) versjon av Red Flag som spor nr 2. Neste sang som skulle presentere omverdenen for deres nye album var \xc2\xabDevil In A Midnight Mass\xc2\xbb, som var klar for nedlasting p\xc3\xa5 deres hjemmeside 1. juledag 2005. Sangen \xc2\xabSurrender\xc2\xbb var det mulig \xc3\xa5 h\xc3\xb8re p\xc3\xa5 \xc2\xabValentine\'s day\xc2\xbb 2006, en passende dato \xc3\xa5 legge ut denne sangen p\xc3\xa5 med tanke p\xc3\xa5 innholdet i teksten.        _NEWLINE_Den 23. juni ble alle sangene offentliggjort p\xc3\xa5 bandets myspace side (http://www.myspace.com/billytalent) s\xc3\xa5 alle kunne f\xc3\xa5 h\xc3\xb8re hva det nye albumet hadde \xc3\xa5 by p\xc3\xa5, sangene ble fjernet neste dag. Dessverre var ikke Billy Talent f\xc3\xb8rst ute til \xc3\xa5 offentliggj\xc3\xb8re dem, allerede 19. juni hadde hele albumet lekket ut p\xc3\xa5 internett for nedlasting for den som m\xc3\xa5tte \xc3\xb8nske det.     _NEWLINE_Albumet ble veldig godt tatt imot i Canada der det solgte 48,000 kopier den f\xc3\xb8rste uka. Plata ble ikke like godt tatt imot i USA hvor det ble solgt 7,231 kopier f\xc3\xb8rste uka _NEWLINE_Devil In A Midnight Mass ble den f\xc3\xb8rste singelen fra Billy Talent II til \xc3\xa5 bli utgitt. Senere ble singlene \xc2\xabRed Flag\xc2\xbb, \xc2\xabFallen Leaves\xc2\xbb og \xc2\xabSurrender\xc2\xbb utgitt, alle med tilh\xc3\xb8rende musikkvideo. En musikkvideo med liveopptak fra en konsert med \xc2\xabThis Suffering\xc2\xbb ble utgitt som promotering for den nye DVD-en de utga, 666._NEWLINE_14. juni 2008 ga de en overraskende verdenspremiere p\xc3\xa5 f\xc3\xb8rste sang fra deres nye album p\xc3\xa5 Norwegian Wood i Oslo, "Turn Your Back".\n_START_SECTION_\nStilen\n_START_PARAGRAPH_\nDen nye lyden som kom fra bandet satte fyr p\xc3\xa5 den kanadiske musikkscenen og overgikk navn som Avril Lavigne, Sum 41 og de ellers veletablerte bandene i Canadas popkultur hardt og brutalt. De som i 2001 kunne kalle seg et kritikerrost og prisbel\xc3\xb8nnet band oppn\xc3\xa5dde dr\xc3\xb8mmen p\xc3\xa5 den best tenkelige m\xc3\xa5ten etter over 10 \xc3\xa5r i scenen. De var lett \xc3\xa5 gjenkjenne, med Ian D\'Sas oppsikstvekkende frisyre og Ben Kowalewiczs ekstraordin\xc3\xa6re innsats og innlevelse under konserter. Lyden var like aggressiv og meningsfull som det Benjamins vokal og scene-karakter representerte og tekstene var ogs\xc3\xa5 gjenspeilet av adverbene, Ben Kowalewiczs emosjonelle tekster gir den hardcore rocken en trist, deprimerende undertone samtidig som du ogs\xc3\xa5 finner  mer typisk rock i sanglista. I hver sang vil du derimot med tekstene foran deg innse at Kowalewicz har sterke personlige budskap i hver sang. Det er dette som gj\xc3\xb8r at Billy Talent blir omtalt av fansen som et av n\xc3\xa5dagens mest intelligente band og gj\xc3\xb8r at genren kan minnes stilen emopunk ogs\xc3\xa5 (sjangeren i sin helhet har ikke trekk av emo i seg). Tekstene spiller hovedsakelig p\xc3\xa5 sosiale situasjoner og elendigheter i samfunnet. Den nye lyden gj\xc3\xb8r at bandet b\xc3\xa6rer genren alternativ rock. Populariteten bandet oppn\xc3\xa5dde, spesielt i Tyskland, har styrket Canadas kjente rykte i musikken. I dag kan det se ut som om Billy Talent er st\xc3\xb8rst i disse to landene, men det tyder p\xc3\xa5 at grensen er langt ifra n\xc3\xa5dd med bl.a. nylig god publisitet blant musikkmediene i Norge og de to konsertene de har hatt bel\xc3\xb8nnet med terningkast seks. Bandets 2007-turn\xc3\xa9 omfatter ogs\xc3\xa5 jomfruturer i Skandinavia, bl.a Hovefestivalen hvor de spiller p\xc3\xa5 scene med My Chemical Romance den 30. juni. _NEWLINE_Etter det f\xc3\xb8rste albumet hadde bandet stadfestet den nye lyden som blanding av hardcore punk og rock, litt mer rytmisk og samlet enn den f\xc3\xb8rste typiske punkrock-CD-en under navnet Pezz, Watoosh!. Ogs\xc3\xa5 pop punk har blitt brukt om Billy Talent. De har en \xc3\xa5pen stil men forholder seg til punksjangren med raske, lydh\xc3\xb8rte trommeslag i bakgrunnen med gitarriff i takt og gneldrende vokal. Noe som ogs\xc3\xa5 var \xc3\xa5 merke seg var f\xc3\xb8rst og fremst balansen mellom de tre vokalistene i gruppen, men ogs\xc3\xa5 balansen mellom h\xc3\xb8ye og lave toner som skjedde kjapt og brutalt i sangene. I det neste albumet var det, p\xc3\xa5 grunn av navnet, \xc3\xa5 forberede seg det samme som du h\xc3\xb8rte p\xc3\xa5 det f\xc3\xb8rste Billy Talent albumet, n\xc3\xa5 med fortsettelse. Det var det som skjedde, men i stedet for en gjentakelse har musikken g\xc3\xa5tt en litt annen retning. Mye av punken forsvant og mye av pop-en kom inn. Det var mer rytmiske trommeslag og h\xc3\xb8yere vokal med mer synging enn skriking, en klar oppdatering lydmessig noe som var forventet som produkt fra Bryan Adams\' nyere platestudio. Det var rock, men ingenting du hadde h\xc3\xb8rt f\xc3\xb8r, og derfor kom moderne rock inn i genrelista. Tyngre trommeslag forklarte rocken, men bruken av gitar, bass og vokal forklarte det moderne, det nye. Alts\xc3\xa5 er ikke Billy Talent i noe samlet genre, det er hardcore, rock og punk i samme b\xc3\xa5t._NEWLINE_I mars 2006 meddelte trommeslageren Aaron Solowoniuk p\xc3\xa5 Billy Talents hjemmesider at han har slitt med sykdommen multippel sklerose i lang tid, og at det n\xc3\xa6rmer seg bristepunktet for hans karriere. Dette var noe bandmedlemmene hadde visst lenge og blant annet har en sang om, \xc2\xabThis Is How It Goes\xc2\xbb, om fortvilelsen over vennens sykdom og at de bare m\xc3\xa5 finne seg i det \xc3\xa5 g\xc3\xa5 videre, noe de har gjort s\xc3\xa5 langt. Ben Kowalewicz har meddelt til media at hans pensjonering vil bli det siste som skjer i bandet, og at Aaron Solowoniuk er en s\xc3\xa5 viktig brikke i Billy Talent at de ikke vil g\xc3\xa5 videre etter dette. I dag ser det annerledes ut, Solowoniuk sier selv at han takler utfordringen bra og at medisinene han tar gj\xc3\xb8r at situasjonen ikke er noe \xc3\xa5 bekymre seg  for fansen. Han er i dag aktiv i kanadiske MS-organisasjoner og Billy Talent fronter mange kampanjer for \xc3\xa5 hjelpe MS-rammede.'